stanford-oval/wikipedia huggingface dataset:
Alban Berg
Musiikki

Berg aloitti myöhäisromantikkona, mutta tutustuttuaan Schönbergiin alkoi kehittää sävelkieltään yhä atonaalisempaan suuntaan. Lopulta hänkin siirtyi käyttämään 12-säveljärjestelmää. Berg säilytti silti tuotannossaan tonaalisuuden ja atonaalisuuden jännitteen: häntä voidaan myös kutsua myöhäisromanttiseksi säveltäjäksi. Bergillä oli tapana käyttää 12-sävelrivejä, joista saattoi tarvittaessa muodostaa myös perinteisiä kolmisointuja.
Ekspressionistisen ilmaisun lisäksi Bergin musiikkia leimaa vahva draaman taju. Bergin sävellyksissä muotoajattelu on myös vahvasti läsnä, esimerkiksi ooppera Wozzeck on täynnä klassisia muotoja: sinfonioita, inventioita, passacaglioita. Bergin suhtautuminen 12-säveljärjestelmään (dodekafonisuus) oli vapaampi kuin Schönbergillä ja Webernillä – hänen asennettaan sävellystekniikkaan voitaisiin kutsua käytännölliseksi.
Bergin tuotanto on melko pieni, mutta siitä huolimatta hän on noussut suureen kuuluisuuteen. Bergin aikuisiän sävellykset ovat kauttaaltaan korkeatasoisia.
Tärkeitä teoksia > Orkesteriteoksia

Kolme orkesterikappaletta op. 6 (1913)
Viulukonsertto (”erään enkelin muistolle”) (1935)
Tärkeitä teoksia > Oopperat

Wozzeck (1925)
Lulu (1935)
Tärkeitä teoksia > Laulumusiikki

Neljä laulua op.2 (1909–1910)
Viisi orkesterilaulua op.4 (1913)
Der Wein (Viini) (1929)
Tärkeitä teoksia > Kamarimusiikki

Jousikvartetto op. 3 (1910)
Neljä kappaletta klarinetille ja pianolle op. 5 (1913)
Kamarikonsertto (1925)
Lyyrinen sarja (1925–1926)
Kirjallisuutta

Hailey, Christopher (toim.): Alban Berg and His World.  Princeton:  Princeton University Press, 2010.  ISBN 978-0-691-14855-7.  (englanniksi)
Aiheesta muualla

Kuvia tai muita tiedostoja aiheesta Alban Berg Wikimedia Commonsissa
Alban Berg International Music Score Library Project (englanniksi)
Heikki Poroila: Yhtenäistetty Alban Berg. (koko sävellystuotanto listattuna) (PDF)
Tuomioja

Tuomioja tarkoittaa seuraavia asioita ja henkilöitä:
Tuomioja, kylä Siikajoella
Tuomioja, rautatieasema Siikajoella
Tuomiojantie, yhdystie Raahessa ja Siikajoella
Tuomiojan hallitus, Suomen hallitus 1953–1954
Henkilöitä

Erkki Tuomioja (s. 1946), suomalainen sosiaalidemokraattinen poliitikko ja ministeri
Sakari Tuomioja (1911–1964), suomalainen poliitikko, ministeri ja suurlähettiläs, pääministeri 1953, Erkki Tuomiojan isä
Walto Tuomioja (1888–1931), suomalainen poliitikko (Edistyspuolue), Sakari Tuomiojan isä
Vappu Tuomioja (o.s. Wuolijoki, 1911–1998), suomalainen kirjailija, Erkki Tuomiojan äiti, Sakari Tuomiojan puoliso
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tuomioja”, voi hakea sivunnimihaulla, laajalla sivunnimihaulla tai tekstihaulla.
University Parks

Oxfordin keskusta-alue, University Parks yläoikealla.
Vuosina 1924–1925 rakennettu Cherwellin ylittävä High Bridge, jota muotonsa vuoksi kutsutaan myös Rainbow Bridgeksi (”sateenkaarisilta”).
Oxford University Parks on noin 28 hehtaarin laajuinen puistoalue Oxfordin keskustan koillislaidalla. Oxfordin yliopiston omistama puisto rajautuu pohjoisessa Norham Gardens -katuun ja Lady Margaret Halliin, lännessä Parks Roadiin ja etelässä yliopiston Science Areaan sekä South Parks Roadiin. Idässä puiston rajalla virtaa Cherwelljoki lukuun ottamatta pientä Mesopotamian aluetta, jossa puiston alue ulottuu joen haarautuessaan muodostamalle saarelle. Aitojen rajaamassa puistossa saa kävellä vapaasti, mutta öisin se on suljettu.
University Parksin alue kuului aiemmin Merton Collegelle, kunnes yliopisto osti sen vuosina 1854–1865. Alueen lounaiskolkkaan puiston viereen perustettiin yliopiston museo, joka sai 1900-luvulla seurakseen yliopiston luonnontieteellisiä rakennuksia. Puistosta päätettiin tehdä pääasiallisesti arboretum ja yliopistoväen virkistäytymisalue, minkä lisäksi tilaa tarvittiin krikettikentälle. Puiston suunnittelijaksi kutsuttiin James Bateman, mutta hänen suunnitelmansa hylättiin liian kalliina. Puisto päätettiin jättää keskiosaltaan avoimeksi ruohikoksi ja rakentaa polku sitä kiertämään. Ensimmäiset puut istutettiin syksyllä 1865. Krikettiä päästiin pelaamaan vuonna 1881, kun puiston keskelle valmistui kenttä ja sen yhteyteen krikettipaviljonki.
Vuonna 1925 puiston koillisnurkkaan kaivettiin pyöreä noin 50 metriä leveä tekolampi. Sitä laajennettiin vuonna 1996, ja samalla lammen muotoa muokattiin luonnonmukaisemmaksi.
Puiden reunustama haarautuva polku.
Koilliskulman lampi.
North Lodge puiston luoteisen sisäänkäynnin luona.
Näkymä High Bridgeltä Cherwellin alavirran suuntaan.
Aiheesta muualla

Kuvia tai muita tiedostoja aiheesta University Parks Wikimedia Commonsissa
University of Utah Hospital

| University of Utah Hospital |
| --- | --- |

Sijainti
Osoite:  50 N Medical Dr, Salt Lake City, UT 84132, Yhdysvallat
Koordinaatit:  40°46′18″N, 111°50′12″W
Yhteistyöyliopisto:  Utahin yliopisto
Historia
Perustettu:  1965
Linkki
Kotisivut:  Sairaalan kotisivut
University of Utah Hospital on yliopistollinen opetussairaala Salt Lake Cityssä, Utahin osavaltiossa, Yhdysvalloissa. Sairaala on Utahin yliopiston operoima. Paikkoja sairaalassa on 425 potilaalle.
Aiheesta muualla

Kuvia tai muita tiedostoja aiheesta University of Utah Hospital Wikimedia Commonsissa
Sairaalan kotisivut
Unni Bernhoft

Unni Bernhoft ja Leif Juster 1959
Unni Bernhoft on norjalainen näyttelijä, jonka keskeiset vuodet sattuivat vuosille 1957–1972. Hänellä oli keskeinen osa ruotsalaisessa television minisarjassa Nina, Nora, Nalle vuonna 1961. Hän esiintyi tässä ruotsalaisessa minisarjassa Noran osassa. Vuonna 1972 hän esiintyi rikoselokuvassa Remonstrance ja aiemmin useissa eri rikoselokuvissa.
USS McGowan

| USS McGowan |
| --- | --- |


Aluksen vaiheet
Rakentaja:  Federal Shipbuilding & Dry Dock Company, Kearny, New Jersey
Kölinlasku:  30. kesäkuuta 1943
Laskettu vesille:  14. marraskuuta 1943
Palveluskäyttöön:  20. joulukuuta 1943
Loppuvaihe:  siirretty Espanjalle
Tekniset tiedot
Uppouma:  2 050 t
Pituus:  114,7 m
Leveys:  12,1 m
Syväys:  5,4 m
Koneteho:  60 000 shp (45 MW)
Nopeus:  35 solmua
Miehistöä:  319
Aseistus
Aseistus:  5 × 5"/38 tykkiä 4 × Bofors 40 mm 4 × Oerlikon 20 mm 10 × 21" torpedoputkea 6 × syvyyspomminheitintä 2 × syvyyspommikiskoa
USS McGowan (runkonumero DD-678) oli Yhdysvaltain  laivaston vuonna 1943 vesillelaskettu Fletcher-luokan hävittäjä toisessa maailmansodassa.
Valmistus

Alus tilattiin Federal Shipbuilding & Dry Dock Companyltä Kearnystä New Jerseystä, missä köli laskettiin 30. kesäkuuta 1943. Alus laskettiin vesille 14. marraskuuta kumminaan kontra-amiraali Samuel McGowanin sisar Rose McGowan Cantey ja otettiin palvelukseen 20. joulukuuta ensimmäisenä päällikkönään James B. Weiler.
Palvelus

Lokakuussa 1960 alus päätettiin luovuttaa Espanjalle viideksi vuodeksi osana avustuspakettia (engl. Military Assistance Program).
Jorge Juan

Espanjan laivasto otti aluksen palvelukseen 30. marraskuuta 1960 Barcelonassa. Alus nimettiin seuraavana päivänä Jorge Juaniksi.
USS Memphis (SSN-691)

| USS Memphis |
| --- | --- |
 USS Memphis
Aluksen vaiheet
Rakentaja:  Newport News Shipbuilding and Drydock Company, Newport News, Virginia
Kölinlasku:  23. kesäkuuta 1973
Laskettu vesille:  3. huhtikuuta 1976
Palveluskäyttöön:  17. joulukuuta 1977
Poistui palveluskäytöstä:  1. huhtikuuta 2011
Tekniset tiedot
Uppouma:  5 716 t (pinnalla) 6 087 t (sukelluksissa)
Pituus:  110,3 m
Leveys:  10 m
Syväys:  9,4 m
Koneteho:  1 x S6G-painevesireaktori 35 000 hv (26 MW)
Nopeus:  pinnalla: 15 solmua (28 km/h) sukelluksissa: 32 solmua (59 km/h)
Miehistöä:  12 upseeria ja 98 miehistönjäsentä
Aseistus
Aseistus:  4 x 533 mm Mk67 -torpedoputkea
USS Memphis (runkonumero SSN-691) oli Yhdysvaltain laivaston Los Angeles -luokan ydinsukellusvene.
Valmistus

Alus tilattiin Newport News Shipbuilding and Drydock Companyltä Newport Newsistä Virginiasta, missä köli laskettiin 23. kesäkuuta 1973. Se laskettiin vesille 3. huhtikuuta 1976 ja liitettiin laivastoon 17. joulukuuta 1977.
Palvelus

Palvelukseen otettaessa alus liitettiin 8. sukellusvenelaivueeseen Norfolkin laivastotukikohtaan Virginiassa. Se lähti kesäkuussa 1979 ensimmäiselle partiomatkalleen. Alus päätti maailmanympärimatkansa maaliskuussa 1981 operoituaan sekä Yhdysvaltain 6. että 7. laivastossa. Alus poistettiin käytöstä 1. huhtikuuta 2011.
Aiheesta muualla

Kuvia tai muita tiedostoja aiheesta USS Memphis (SSN-691) Wikimedia Commonsissa
University of Colorado Hospital

| University of Colorado Hospital |
| --- | --- |

Sijainti
Osoite:  12605 East 16th Avenue Aurora, CO 80045, Yhdysvallat
Koordinaatit:  
Yhteistyöyliopisto:  Coloradon yliopisto
Historia
Perustettu:  1921
Linkki
Kotisivut:  Sairaalan kotisivut
UCHealth University of Colorado Hospital, arkisemmalta nimeltä pelkkä University Hospital tai University of Colorado Hospital, on yliopistollinen opetussairaala Aurorassa, Coloradon osavaltiossa, Yhdysvalloissa. Sairaala on Coloradon yliopiston lääketieteellisen tiedekunnan operoiman UCHealthin omistuksessa.
Aiheesta muualla

Kuvia tai muita tiedostoja aiheesta University of Colorado Hospital Wikimedia Commonsissa
Sairaalan kotisivut
UC Health
Ty the Tasmanian Tiger 2: Bush Rescue

| Ty the Tasmanian Tiger 2: Bush Rescue |
| --- | --- |

Kehittäjä:  Krone Studios
Julkaisija:  Electronic Arts
Pelisarja:  Ty the Tasmanian Tiger
Julkaistu:   12. lokakuuta, 2004  5. marraskuuta, 2004
Lajityyppi:  tasohyppely
Pelimuoto:  yksinpeli
Alusta:  PlayStation 2, Xbox, GameCube, Game Boy Advance
Jakelumuoto:  DVD
Lisää peliartikkeleitaVideopelien teemasivulla
Infobox OK : 
Ty the Tasmanian Tiger 2: Bush Rescue on 3D-tasohyppelypeli PlayStation 2:lle, Xboxille, GameCubelle ja Game Boy Advancelle. Krome Studios kehitti pelin ja Electronic Arts (EA) julkaisi sen vuonna 2004. Peli on jatkoa vuonna 2002 julkaistulle Ty the Tasmanian Tiger -pelille.
Pelattavuus

Ty aloittaa Southern Riversillä, mikä on maaseutua, joka jakautuu eriin alueisiin. Pelissä on rajoitettu avoimen maailman tunne, koska Ty pystyy tutkimaan laajoja alueita ja polkuja. Suurin osa pelistä Ty kulkee jaloin, mutta matkan varrella hän saa kulkupelejä ja esineitä kuten auton, sukellusveneen tai mekaanisen asusteen.
Pelin aikana Ty tekee tehtäviä, joita hän saa kylän asukkailta. Tehtävä voi olla esineen viemistä paikasta A, paikkaan B, tuhota ratkaisevia esinetä tai voittaa vihollisia/pomovastuksia. Kun pelaaja on suorittanut tarinan kannalta tärkeät tehtävät, pelaaja etenee pelissä ja pääsee ussiin alueisiin. Yksi Tyn tavaramerkki on hyökkäys bumerangilla, joita hän voi heittää kaksi kerrallaan päihittääkseen vihollisen. Ty voi myös hyökätä puremalla.
Juoni

Ty the Tasmanian Tiger-pelissä, Ty kukisti Boss Cassin, joka joutui vankeuteen. Eräänä päivänä, Ty ja Shazza olivat ajelemassa, kunnes Ranger Ken kertoi, että Boss Cass (joka oli aikoinaan vanginnut Tyn vanhemmat) oli paennut Currawongin vankilasta ja lähtenyt kohti omaa maataan, Cassopolista. Dennis (korallisormisammakko) oli perustanut organisaation pysäyttääkseen Cassin, Bush Rescuen. Tyn ollessa Bush Rescuen jäsen, hän joutuu tekemään useita eri tehtäviä Southern Riversillä, kuten: kuljettaa arvokkaita esineitä, pelastaa siviilejä ja pysäyttää Cassin paholais liskojen ilkeät aikomukset. Kun Ty kukistaa Boss Cassin uuden assistentin, Cybersaurin, Julius (Bush Rescuen tiedemies) saa selville Cassin ilkeän juonen. Tyn kukistettua viholliset tieltään, hän viimein kohtaa Cassin. Tyn ja Cassin välinen taistelu käytiin tulivuoressa. Tyn voitettua, hän, Chazza ja Sly saivat rohkeus ja kunnia mitalit. Lopussa Cass tarjoilee hänen entisille käskyläisille ruokaa.
Vastaanotto

GameSpot - 7.0/10
IGN - 7.0/10
Eurogamer - 5/10
Tuamotunkoira

| Tuamotunkoira> Avaintiedot |
| --- | --- |
Alkuperämaa:   Ranskan Polynesia
Määrä:  kuollut sukupuuttoon
Rodun syntyaika:  1700-luku
Alkuperäinen käyttö:  villikoira
Muita nimityksiä:  Kurio, Tuamotuan Dog, Segugio Polinesiano
FCI-luokitus:  ei FCI-rotu
Ulkonäkö
Väritys:  valkoinen
Tuamotunkoira (tuamotuan dog) oli polynesialainen koirarotu. Paikalliset käyttivät siitä nimitystä kurio.
Ulkomuoto

Tuamotunkoira oli pitkäkarvainen alkukantainen koira. Se oli väriltään valkoinen.
Luonne ja käyttäytyminen

Rotu pyydysti kalaa suoraan merestä, matalista korallilaguuneista.
Alkuperä

Tuamotunkoira oli kotoisin Tuamotun saaristosta ja oli mahdollisesti sukua kurīlle. 1700-luvulla se luokiteltiin omaksi rodukseen.
Ulla Remes

Ulla Remes (s. 1970 Kuopio) on suomalainen taidemaalari.
Remes on koulutukseltaan teologian maisteri, joksi hän valmistui Helsingin yliopistosta vuonna 1998. Taideopintoja hän on suorittanut Helsingin yliopiston piirustussalissa, Vapaassa Taidekoulussa ja Taideteollisessa korkeakoulussa. Remes piti ensimmäisen yksityisnäyttelynsä Helsingissä vuonna 1999. Sittemmin hänen teoksiaan on ollut esillä muun muassa Isossa-Britanniassa, Unkarissa, Espanjassa, Portugalissa ja Japanissa. Teoksia on myös otettu moniin julkisiin kokoelmiin.
Remes on usein saanut inspiraation maalauksiinsa luonnosta. Lisäksi hän on käsitellyt yhteiskunnan asioita taiteen kautta. Maalaamisen ohella hän on tehnyt installaatioita ja toiminut yhteisötaiteilijana.
Aiheesta muualla

Ulla Remes, verkkosivut
University at Albany

| University at Albany> The State University of New York at Albany |
| --- | --- |

Motto:  Sapientia et sua et docendi causa
Perustettu:  1844 (State Normal School)
Tyyppi:  osavaltionyliopisto
Rahoitus:  julkinen
Opiskelijoita:  19 000
Jatko-opiskelijoita:  5 000
Sijainti:  Albany ja Rensselaer, New York  Yhdysvallat
Sivusto:  albany.edu
University at Albany (virallisesti The State University of New York at Albany) on yhdysvaltalainen yliopisto, joka kuuluu New Yorkin osavaltionyliopistoon. University at Albanyn kolme kampusta sijaitsevat New Yorkin osavaltion pääkaupungissa Albanyssä ja Hudsonjoen toisella rannalla sijaitsevassa esikaupungissa Rensselaerissä. Syksyllä 2015 yliopistossa oli lähes 30 000 opiskelijaa, joista kolmannes graduate-tason opiskelijoita. Yliopisto tarjoaa 50 undergraduate-tason ja 138 graduate-tason koulutusohjelmaa.
University at Albany sai alkunsa 1844 osavaltion opettajia kouluttavana normaalikouluna, kehittyi sitten kasvatustieteeseen erikoistuneeksi collegeksi ja lopulta monitieteiseksi korkeakouluksi, joka tuli osaksi SUNY-osavaltionyliopistoa vuonna 1962.
Vuonna 2016 University at Albany sijoittui U.S. News & World Report -lehden Yhdysvaltojen yliopistorankingissä sijalle 128. Times Higher Educationin vuosien 2015–2016 maailman parhaiden yliopistojen rankingissä se sijoittui välille 226–250.
University at Albanyn neljä tärkeintä tutkimusalaa ovat yhteiskuntatieteet, politiikka, biotieteet ja ilmastokysymykset.
Koulutusaloja

arkkitehtuuri ja kaupunkisuunnittelu
humanistiset ja luonnontieteet
hammaslääketiede
kasvatustiede
tekniikka
oikeustiede
johtaminen
hoitotiede
farmasia ja farmakologia
terveydenhoito
sosiaalityö
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:University at Albany
Käännös suomeksi
USS Phoenix (SSN-702)

| USS Phoenix |
| --- | --- |
 USS Phoenix
Aluksen vaiheet
Rakentaja:  General Dynamics Electric Boat, Groton, Connecticut
Kölinlasku:  30. heinäkuuta 1977
Laskettu vesille:  8. joulukuuta 1979
Palveluskäyttöön:  19. joulukuuta 1981
Poistui palveluskäytöstä:  29. heinäkuuta 1998
Tekniset tiedot
Uppouma:  5 777 t (pinnalla) 6 148 t (sukelluksissa)
Pituus:  110,3 m
Leveys:  10 m
Syväys:  9,7 m
Koneteho:  1 x S6G-painevesireaktori
Nopeus:  pinnalla: 15 solmua (28 km/h) sukelluksissa: 32 solmua (59 km/h)
Miehistöä:  14 upseeria ja 113 miehistönjäsentä
Aseistus
Aseistus:  4 x 533 mm Mk67 torpedoputkea
USS Phoenix (runkonumero SSN-702) oli Yhdysvaltain laivaston Los Angeles -luokan ydinsukellusvene.
Valmistus

Alus tilattiin General Dynamics Electric Boat Divisionilta Grotonista Connecticutista, missä köli laskettiin 30. heinäkuuta 1977. Se laskettiin vesille 8. joulukuuta 1979 ja liitettiin laivastoon 19. joulukuuta 1981.
Palvelus

Alus poistettiin käytöstä 29. heinäkuuta 1998.
Ullubi Buinakski

Ullubi Danijalovitš Buinakski (ven. Уллубий Даниялович Буйна́кский, 8. syyskuuta 1890 Ullu-Buinakin kylä, nykyinen Karabudahkentin piirin Ullubijaul – 16. elokuuta 1919 Šahmalin aseman luona) oli dagestanilainen bolševikkivallankumouksellinen.
Ullubi Buinakski syntyi köyhtyneeseen aatelisperheeseen. Hän opiskeli Temir-Han-Šuran reaalikoulussa sekä Stavropolin ja Tbilisin lukioissa. Vuonna 1910 hän pääsi Moskovan yliopiston oikeustieteelliseen tiedekuntaan, josta hänet erotettiin seuraavana vuonna opiskelijalevottomuuksiin osallistumisen takia. Vuonna 1914 hänet otettiin uudelleen Moskovan yliopiston opiskelijaksi.
Buinakski liittyi bolševikkipuolueeseen vuonna 1916. Helmikuun vallankumouksen jälkeen hän teki puoluetyötä Moskovassa ja Dagestanissa. Marraskuussa 1917 hänestä tuli Petrovsk-Portin ja huhtikuussa 1918 Dagestanin sotilaallisen vallankumouskomitean johtaja.
Huhti-kesäkuussa 1918 bolševikit ottivat haltuunsa suuren osan Dagestanista, mutta joutuivat pian vetäytymään brittien tukemien vastavallankumouksellisten tieltä. Buinakski pakeni Astrahaniin, mutta palasi takaisin helmikuussa 1919. Kumtorkalan kylässä pidetyssä VKP(b):n salaisessa kokouksessa hänet valittiin puolueen aluekomitean johtajaksi. Bolševikkien vallankumouskomitean jäsenenä hän osallistui maanalaisen kapinaliikkeen organisointiin. Toukokuussa 1919 Pohjois-Kaukasian vuoristolaishallitus pidätti kaikki aluekomitean jäsenet. Buinakski tuomittiin kuolemaan ja ammuttiin.
Termir-Han-Šuran kaupunki nimettiin vuonna 1922 Ullubi Buinakskin mukaan Buinakskiksi. Karabudahkentin piirin Ullubijaulin kylässä toimii hänelle omistettu museo.
Ultima V

| Ultima V: Warriors of Destiny |
| --- | --- |

Kehittäjä:  Origin Systems
Julkaisija:  Origin Systems
Jakelija:  Origin Systems
Suunnittelija:  Richard Garriott
Säveltäjä:  Martin Galway
Pelisarja:  Ultima
Julkaistu:  1988
Lajityyppi:  roolipeli
Pelimuoto:  yksinpeli
Alusta:  Amiga, Apple II, Atari ST, Commodore 64, MS-DOS, Nintendo
Jakelumuoto:  levyke
Lisää peliartikkeleitaVideopelien teemasivulla
Infobox OK  : 
Ultima V: Warriors of Destiny on Origin Systemsin kehittämä ja alun perin 1988 julkaisema Ultima-tietokoneroolipelisarjan videopeli.
Tarina

Lord British on kadonnut matkallaan Underworldissa, ja tyrannimainen Lord Blackthorn on anastanut vallan. Blackthorn vaatii kahdeksan hyveen tiukkaa noudattamista, kuolemantuomion uhalla. Samaan aikaan kolme Shadowlordeina tunnettua olentoa terrorisoi maaseutua. Avatarin ystävät kutsuvat hänet Britanniaan eliminoimaan Shadowlordit, syöksemään Blackthornin vallasta ja etsimään Lord Britishin.
Aiheesta muualla

Ultima V MobyGamesissa (englanniksi)
-pelisarja
| --- | --- |
Pääsarja:   Ultima I  Ultima II  Ultima III  Ultima IV: Quest of the Avatar  Ultima V  Ultima VI  Ultima VII  Ultima VIII  Ultima IX  Ultima Collection 
Worlds of Ultima:   The Savage Empire  Martian Dreams 
Ultima Underworld:   Ultima Underworld: The Stygian Abyss  Ultima Underworld II: Labyrinth of Worlds 
Muita pelejä:   Akalabeth  Ultima Online  Ultima Worlds Online: Origin  Ultima X: Odyssey  Arthurian Legends 
Muuta:   Richard Garriott  Lord British  Avatar
Turmoil

| Turmoil Pain Confessor |
| --- | --- | --- |

Studioalbumin tiedot
 Äänitetty : Sound Supreme -studio, Hämeenlinna
 Julkaistu: 8. syyskuuta 2004
 Tuottaja(t): Janne Saksa & Pain Confessor
 Tyylilaji: thrash metal melodinen death metal
 Kesto: 40.18
 Levy-yhtiö: Megamania
Pain Confessorin muut julkaisut
|   | Turmoil 2004 | Fearrage 2006 |
Singlet albumilta Turmoil
 ”Poor Man’s Crown” Julkaistu: 2004
Turmoil on Pain Confessorin esikoisalbumi, joka julkaistiin 8. syyskuuta 2004.
Kappaleesta ”Lake of Regret” kuvattiin musiikkivideo.
Kappaleet

Fiery Thorns – 3.34
Hollow Souls – 3.36
Whenever Dark Draws Near – 4.16
Erased of Empathy – 3.15
Poor Man's Crown – 4.00
Underworld – 2.17
Waste of Good Suffering – 3.31
Soul Eraser – 3.47
Instinct to Resist – 4.36
Lake of Regret – 2.59
Just Names Remain – 4.23
Kokoonpano

Markku Kivistö – laulu
Vesa Säkkinen – kitarat
Tuomas Kuusinen – kitarat
Mikko Kivistö – basso
Mikko Laihanen – rummut
Pasi Laihanen – kosketinsoittimet
Kokoonpano > Muut

Janne Saksa – äänittäjä, miksaaja
Thomas Eberger – masteroija (Cutting Room, Tukholma)
Miikka Tikka – kansien suunnittelu
Arvostelut

Desibeli.net:
Imperiumi.net:
Soundi:
Aiheesta muualla

Turmoil Discogsissa. (englanniksi)
Albumi Turmoil Encyclopaedia Metallum -sivustolla (englanniksi)
USS Peleliu

| USS Peleliu |
| --- | --- |
 USS Peleliu

Aluksen vaiheet
Rakentaja:  Ingalls Shipbuilding, Pascagoula, Mississippi
Kölinlasku:  12. marraskuuta 1976
Laskettu vesille:  6. tammikuuta 1979
Palveluskäyttöön:  3. toukokuuta 1980
Tekniset tiedot
Uppouma:  39 300 t (max)
Pituus:  254 m
Leveys:  32,5 m (runko) 40,3 m (lentokansi)
Syväys:  8 m
Nopeus:  24 solmua
Miehistöä:  82 upseeria ja 882 miehistönjäsentä 1900+ merijalkaväen sotilasta
Aseistus
Aseistus:  2 × 21 siilon RAM-laukaisualusta 2 x Phalanx CIWS 4 x 25 mm Mk 38 Bushmaster -pikatykkiä 5 x .50 konekivääriä 30 x helikopteria tai Harrier-rynnäkkökonetta
USS Peleliu (runkonumero LHA-5) on Yhdysvaltain laivaston Tarawa-luokan maihinnousualus.
Valmistus

Alus tilattiin Ingalls Shipbuildingilta West Bankistä Pascagoulasta Mississipistä, missä köli laskettiin 12. marraskuuta 1976. Se laskettiin vesille 6. tammikuuta 1979 kumminaan amiraali Thomas B. Haywardin puoliso Margaret Hayward ja otettiin palvelukseen 3. toukokuuta 1980 ensimmäisenä päällikkönään T. P. Scott.
Palvelus

Alus siirrettiin 8. kesäkuuta 2011 telakalle, missä General Dynamics aloitti 18 miljoonan dollarin modernisointityön. Työn piti valmistua lokakuussa. Alus lähti 21. joulukuuta San Diegosta avomerikokeisiin Kalifornian rannikolle. Aluksella siirrettiin 1. helmikuuta 2012 merijalkaväen VMM-166 laivueen MV-22 Ospreyt.
Alus lähti 7. helmikuuta merelle osallistuakseen viikon kestävään Yhdysvaltain ja Japanin laivastojen Fist 2012 -harjoitukseen San Clemente -saaren edustalla.
Ultima Underworld II: Labyrinth of Worlds

| Ultima Underworld II: Labyrinth of Worlds |
| --- | --- |

Kehittäjä:  Looking Glass Studios
Julkaisija:  Electronic Arts
Jakelija:  Electronic Arts
Suunnittelija:  Paul Neurath, Doug Church
Säveltäjä:  Seamus Blackley
Pelisarja:  Ultima
Pelimoottori:  Underworld engine
Julkaistu:  1993
Lajityyppi:  tietokoneroolipeli
Pelimuoto:  yksinpeli
Alusta:  MS-DOS, FM Towns, NEC PC-9801, Windows
Jakelumuoto:  5 levykettä, 1 CD-ROM
Lisää peliartikkeleitaVideopelien teemasivulla
Infobox OK    : 
Ultima Underworld II: Labyrinth of Worlds on vuonna 1993 julkaistu tietokoneroolipeli, joka on The Stygian Abyssin jatko-osa ja osa Ultima-pelisarjaa. Se sijoittuu Ultima VII:n osien 1 ja 2 väliin. Uusia ominaisuuksia The Stygian Abyssiin verrattuna ovat digitaaliset ääniefektit ja uudet tasot
Juoni

Avatar on kutsuttu Lord Britishin linnaan päivälliselle. Seuraavana aamuna linnan ympärille on muodostunut kupu mustasta kristallista, joka sulkee sisälläolijat ansaan. Avatar käyttää linnan alapuolisista viemäreistä löytämäänsä toista kristallia matkustaakseen muihin maailmoihin, vapauttaakseen linnan Guardianin taiasta.